अस्पतालों के लिए दो साल में भी बजट नहीं
ग्रामीणक्षेत्रों में बेहतर इलाज के लिए 2 साल पहले जिले में 3 सीएचसी (सामुदायिक स्वास्थ्य केंद्र) और 15 पीएचसी (प्राथमिक स्वास्थ्य केंद्र) की घोषणा हुई। लेकिन जमीनी हकीकत कुछ ओर ही है।
प्राथमिक स्वास्थ्य केंद्र तो शुरू कर दिए, लेकिन उनके लिए तो भवन है और ही साधन सुविधाएं। सिर्फ एक से दो कमरे के उपस्वास्थ्य केंद्रों में पीएचसी चलाई जा रही है। इसी तरह के हाल सीएचसी के भी हैं, उन्हें पीएचसी में चलाया जा रहा है। घोषणा के दो साल बाद भी अस्पताल भवनों के निर्माण के लिए बजट नहीं मिल पाया है।
गांवों में ही लोगों को बेहतर इलाज के लिए राज्य सरकार ने वर्ष 2013-14 में जिले में 3 सीएचसी और 15 प्राथमिक स्वास्थ्य केंद्रों की घोषणा की थी। इनमें गामड़ी अहाड़ा, बुचिया बड़ा और साबला को सामुदायिक स्वास्थ्य केंद्र घोषित कर दिया गया।
घोषणा के बाद सरकार ने सीएचसी और पीएचसी कागजों में शुरू भी कर दी, लेकिन उनके लिए भवन और सुविधाएं अब तक नहीं जुटाई गई है। सीएचसी को आसपास के प्राथमिक स्वास्थ्य केंद्र में चलाया जा रहा है, लेकिन सीएचसी जैसी सुविधाएं नहीं है। इसी तरह 15 प्राथमिक स्वास्थ्य केंद्र को 1-2 कमरे वाले सब सेंटर में चलाने की मजबूरी है। दो साल बाद भी लोगों को सुविधाएं नहीं मिल रही है। सीएचसी भवन के लिए भी इन पीएचसी के पास पर्याप्त जमीन नहीं है। ऐसे में कई बार चिकित्सा विभाग ने संबंधित पंचायतों को अस्पताल के लिए जमीन की डिमांड की गई, लेकिन अब तक जमीन नहीं मिल सकी है।
15पीएचसी में से 3 की जमीन भी नहीं मिली
जिलेमें 15 में से 3 पीएचसी के लिए अब तक जमीन भी नहीं मिली है। जबकि चिकित्सा विभाग ने कई बार संबंधित पंचायतों को अस्पताल के लिए जमीन की डिमांड की है। इसमें चुंडावाड़ा, भासौर सरोदा पीएचसी के लिए जमीन नहीं मिली है। वहीं अब तक किसी भी पीएचसी के भवन निर्माण के लिए बजट भी नहीं मिला है। रींछा, बड़ौदा, खेड़ा कच्छवासा, रघुनाथपुरा, सिदड़ी खेरवाड़ा, झौथरी, गंधवापाल, बोखला, करावाड़ा, कोचरी, पालमांडव, सकानी और डूंगरसारण पीएचसी के लिए अब तक बजट भी नहीं मिला है। ऐसे में यह अस्पताल उपस्वास्थ्य केंद्रों में चल रहे हैं। कई अस्पताल में तो डॉक्टर के पद भी खाली होने से लोगों को फायदा नहीं मिल रहा है।
पीएचसीके लिए 60 लाख के बजट की जरूरत
जिलेमें स्वीकृत प्राथमिक स्वास्थ्य केंद्र में प्रत्येक के भवन के लिए करीब 60 लाख रुपए के बजट की जरूरत है। इस तरह 15 पीएचसी के लिए करीब 9 करोड़ रुपए की जरूरत है। वहीं, हर सीएचसी के भवन निर्माण के लिए भी इतने ही बजट की आवश्यकता है।
^कुछपीएचसी की अब तक जमीन नहीं मिली है। जिन पीएचसी की जमीन के पट्टे मिले थे, उनमें से कुछ की जमीन निर्धारित मापदंड से कम थी, इसलिए वापस नए प्रस्ताव मांगे हैं। जमीन मिलने के बाद प्रस्ताव भेज दिए जाएंगे। बजट भी अब मिलने की संभावना है। जल्द ही कार्य पूरा करवाकर लोगों को राहत दी जाएगी। डॉ.राजाराम मीणा, सीएमएचओ।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva